ਕਲਾਮ ਸੈੱਟ
ਕਲਾਮ ਸੈੱਟ ਦੁਨੀਆ ਦਾ ਸਭ ਤੋਂ ਛੋਟਾ ਉਪਗ੍ਰਹਿ ਹੈ ਅਤੇ ਇਹ ਸਭ ਤੋਂ ਹਲਕਾ ਉਪਗ੍ਰਹਿ ਵੀ ਹੈ। ਇਸ ਉਪਗ੍ਰਹਿ ਦਾ ਨਾਮ ਭਾਰਤ ਦੇ ਸਾਬਕਾ ਰਾਸ਼ਟਰਪਤੀ ਏ.ਪੀ.ਜੇ. ਅਬਦੁਲ ਕਲਾਮ ਦੇ ਨਾਮ 'ਤੇ "ਕਲਾਮ ਸੈੱਟ" ਰੱਖਿਆ ਗਿਆ ਹੈ। ਇਸ ਉਪਗ੍ਰਹਿ ਨੂੰ ਅਮਰੀਕਾ ਦੀ ਪੁਲਾਡ਼ ਏਜੰਸੀ ਨਾਸਾ ਵੱਲੋਂ 21 ਜੂਨ 2017 ਨੂੰ ਵਾਲੋਪਸ ਟਾਪੂ ਤੋਂ ਦਾਗਿਆ ਜਾਵੇਗਾ। ਦੁਨੀਆ ਦੇ ਸਭ ਤੋਂ ਛੋਟੇ ਉਪਗ੍ਰਹਿ "ਕਲਾਮ ਸੈੱਟ" ਨੂੰ ਤਾਮਿਲਨਾਡੂ ਦੇ ਪੱਲਾਪਤੀ ਸ਼ਹਿਰ ਦੇ 18 ਸਾਲ ਦੇ ਲਡ਼ਕੇ ਰਿਫਥ ਸ਼ਾਰੂਕ ਨੇ ਬਣਾਇਆ ਹੈ। ਇਸਨੂੰ ਰਿਥਫ ਸ਼ਾਰੂਕ ਨੇ 'ਕਿਊਬਸ ਇਨ ਸਪੇਸ' ਨਾਮ ਦੀ ਪ੍ਰਤੀਯੋਗਤਾ ਤਹਿਤ ਬਣਾਇਆ ਸੀ। ਅਜਿਹਾ ਪਹਿਲੀ ਵਾਰ ਹੋਵੇਗਾ ਕਿ ਇੱਕ ਭਾਰਤੀ ਵਿਦਿਆਰਥੀ ਦੁਆਰਾ ਬਣਾਏ ਉਪਗ੍ਰਹਿ ਨੂੰ ਨਾਸਾ ਵੱਲੋਂ ਦਾਗਿਆ ਜਾਵੇਗਾ। ਇਸ ਉਪਗ੍ਰਹਿ ਦਾ ਭਾਰ ਕੇਵਲ 64 ਗ੍ਰਾਮ ਹੈ। ਇਹ ਉਪਗ੍ਰਹਿ ਪੁਲਾਡ਼ ਦੇ ਸੂਖਮ-ਗੁਰਤਾਕਰਸ਼ਨ (ਮਾਇਕ੍ਰੋ ਗ੍ਰੈਵਿਟੀ) ਵਾਲੇ ਵਾਤਾਵਰਨ ਵਿੱਚ ਕਰੀਬ 12 ਮਿੰਟ ਤੱਕ ਸੰਚਾਲਿਤ ਹੋਵੇਗਾ। ਇਸ ਦੌਰਾਨ ਇਹ 3-ਡੀ ਪ੍ਰਿੰਟਿਡ ਕਾਰਬਨ ਫਾਈਬਰ ਦੀ ਕਾਰਗੁਜ਼ਾਰੀ ਨੂੰ ਪ੍ਰਦਰਸ਼ਿਤ ਕਰੇਗਾ। ਇਸ ਨੂੰ ਦਾਗਣ ਤੋਂ ਬਾਅਦ ਮਿਸ਼ਨ ਦਾ ਕੁੱਲ ਸਮਾਂ 240 ਮਿੰਟ ਦਾ ਹੋਵੇਗਾ।